มาที่อินเตอร์บุฟเฟต์ของนารายพิซเซอร์เรียที่อยู่ที่ ยูเนียนมอลล์กันค่ะ 

ราคาเต็มอยู่ที่ 399 + แต่เรามาเค้ามีโปรโมชั่น 279+ อยู่

อาหารด้านในจะเป็นอาหารนานาชาติค่ะและแน่นอนต้องมีพิซซ่าของนารายณ์ด้วย อร่อยดี

ถ้าถามว่าชอบอะไรในนี้ คงเป็นพวกเทปันยากิค่ะ เราว่าเวิร์คสุดแล้ว กับพิซซ่าของนารายณ์และยำทูน่าฟู

เมนูอาหารอื่นๆพวกซูชิไม่ค่อยโอเคค่ะ ถ้าเทียบราคาแล้วก็คงจะสมเหตุสมผล แต่เราทานเป็นอย่างอื่นดีกว่า 

ในนี้จะมีพวกเทมปุระ ชาบูหม้อไฟ อาหารไทยของเค้าจะมีพวกขนมจีน ข้าวซอย ไก่สะเต๊ะรสชาติอร่อยดีค่ะ

น้ำเค้ามีให้เลือกหลากหลายนะคะ เราลองชานม ก็มันๆดี ใช้ได้อยู่

เค้าจะมีเมนูพิเศษให้เลือกได้คนละจานด้วย เช่น หอยแมลงภู่อบชีส กุ้งอบชีส เรามา2คนเลยเลือกได้2อย่างค่ะ

ของหวานก็จะมีพวกฮันนี่โทสโปะไอติม รสชาติโอเคค่ะ

โดยรวมเป็นอาหารนานาชาติที่ไม่แพงค่ะ วัตถุดิบอาหารก็เป็นไปตามราคา ไม่ได้ดีเวอร์แต่ก็ไม่ได้แย่จ้า ถ้าเน้นความหลากหลาย หายเบื่อถือว่าโอเคเลยค่ะ